Buat 1 alinea dalam bahasa Rejang dengan unsur naratif.

Waktau nak Bogor uku mto moi iding stasiun, nak di dau pnan tun jêmuoa barang bi kês nakêi tapi gi baês. Uku bi an siniak lok tas kulit dê baês, waktau nak Jakarta uku bi pogoa mêsoa tapi coa dapêt awêi dê klokku. Kuni do lapak moi lapak luyên uku masuk ati ade dê cocok ngen awêi dê nêsoaku, nak di o kidêu kanên dalên tun jêmuoa mêmêcêm muloi kuni sepatu, koper, bajau, tas ngen dê lêluyên. Ade kêkiro paok si duai jam pêputêa nak di ati têmau kulo. Jijai uku peker belek bae kêrno coa si dê cocok awêi dê uku kêmlok, pas uku lok belek ade do kios dê agok titik dê ati uku masuk, uku cubo masuk nak lêm o dau barang tapi coa si matur cao nyên, itê nam mêsoa dewek ngen mêmalik bêbarang o, coa sêngajo uku kemliak ade tas dê awêi klokku o cuma warnonê bae dê luyên, uku lok amên ade warno mêlêu, tapi dê dio warnonê coklat. Tapi uku bi snang ba walau warnonê luyên dê niênnê barang dê uku lok dapêt.